《九日閒居读陶诗有怀》
宋代·吴泳

虬龙能负熊，行雨云霄间。
{嫠去女加牛}牛不执鼠，野性长在山。
才者常苦劳，拙者常得閒。
静中阅物理，役役会有迁。
所以陶徵君，猛歇名利关。
书不求甚解，褐不求常完。
是中有真意，此外无戚颜。
怀哉千载人，卷书一长叹。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。